
ROMÂNIA

JUDEŢUL BIHOR

MUNICIPIUL MARGHITA

CONSILIUL LOCAL AL MUNICIPIULUI MARGHITA 
                                                         Proiect de hotărâre

privind aprobarea majorării cu 10% fata de nivelul  acordat pentru luna decembrie 2023  a veniturilor salariale existente, ale angajaţilor din cadrul aparatului de specialitate  al Primarului Municipiului Marghita şi a celorlalte structuri  si servicii publice subordonate începând cu 1 august 2024

Analizând temeiurile juridice, respectiv:
- art. 3 alin. (1) din Carta europeana a autonomiei locale, adoptata la Strasbourg la 15 octombrie 1985, ratificată prin Legea nr. 199/1997 ,,prin autonomie locală se înțelege dreptul și capacitatea efectivă ale autorităților administrației publice locale de a soluționa și de a gestiona, în cadrul legii, în nume propriu și în interesul populației locale, o parte importantă a treburilor publice”;
- O.U.G. nr. 57/2019 privind Codul Administrativ, cu modificările și completările ulterioare,art. 75:,,Administraţia publică locală din unităţile administrativ - teritoriale se organizează şi funcţionează în temeiul principiilor generale ale administraţiei publice prevăzute la partea I titlul III şi al principiilor generale prevăzute în Legea nr. 199/1997 pentru ratificarea Cartei europene a autonomiei locale, adoptată la Strasbourg la 15 octombrie 1985, precum şi a următoarelor principii specifice: a) principiul descentralizării; b) principiul autonomiei locale; și art. 84 alin. (3): "Autonomia locală este numai administrativă şi financiară, fiind exercitată pe baza şi în limitele prevăzute de lege" si alin. (4): "Autonomia locală priveşte organizarea, funcţionarea, competenţa şi atribuţiile autorităţilor administraţiei publice locale, precum şi gestionarea resurselor care, potrivit legii, aparţin comunei, oraşului, municipiului sau judeţului, după caz";
- art. 23 alin. (1) din Legea nr. 273/2006 privind finanțele publice locale, cu modificările și completările ulterioare;

- art. 11 alin. (1)-(2) şi alin. (4), coroborat cu art. 3 alin. (1), art. 6, art. 7 lit. a) și lit. d), art. 9, art. 10 alin. (1)-(4), art. 13 alin. (1), art. 15, art. 19 alin. (2), art. 28, alin. (1) și alin. (2), art. 38 alin. (3) lit. a), lit.și lit. f), ale Anexei VIII, Capitolul I, lit. A), pct. III, lit. B, art. 7 alin. (1) lit. b) şi alin. (2), Capitolul II, lit. A), pct. IV, lit. a) şi b) din Legea nr. 153/2017 privind salarizarea personalului plătit din fonduri  publice, cu modificările şi completările ulterioare;

- O.U.G. nr. 53/2024 privind măsuri referitoare la salarizarea personalului din unele sectoare de activitate bugetară, precum şi reglementarea unor aspecte organizatorice - ,, Art. II. - Prin derogare de la prevederile art. 11 alin. (4) din Legea - cadru nr. 157/2017 cu modificările şi completările ulterioare, funcţionarii publici şi personalul contractual din cadrul familiei ocupaţionale "Administraţie" din aparatul de specialitate al primarului şi din instituţiile şi serviciile publice de interes local corespunzătoare Anexei nr. IX lit. C poziţiile 23 - 28 pot beneficia, începând cu luna iunie 2024, de majorarea salariului de bază cu până la 10% faţă de nivelul acordat pentru luna decembrie 2023”;

- art. 129 alin. (1), alin. (2) lit. a), alin. (3) lit. c) din Ordonanța de urgență nr. 57/2019 privind Codul administrativ, actualizată, cu modificările și completările ulterioare;
Tinând cont de : 

a) referatul de aprobare al viceprimarului  municipiului Marghita înregistrat  sub nr. 7505 din 4.07.2024, in calitate de iniţiator al proiectului de hotărâre
b) raportul de specialitate întocmit de Serviciul  buget contabilitate, salarizare si  de Resuse Umane, inregistrat sub nr. 7506 din 4.07.2024 

În temeiul prevederilor art. 136  alin.(1) coroborat  cu art. 152 alin.(7)  din Ordonanţa de Urgenţă a Guvernului nr. 57/2019 privind Codul Administrativ, cu modificările şi completările ulterioare 

Viceprimarul municipiului Marghita, in calitate de initiator propune Consiliului Local spre adoptare  următorul 
                                         Proiect de hotarare :
Art. 1 - Se aprobă majorarea cu 10% față de nivelul acordat pentru luna decembrie 2023 a veniturilor  salariale existente, ale angajaților din cadrul aparatului de specialitate al primarului municipiului Marghita şi a celorlalte structuri  si servicii publice subordonate începând cu 1 august 2024

Art. 2  - (1) Primarul municipiului Marghita  prin compartimentele din cadrul aparatului de specialitate va  asigura ducerea la îndeplinire  prevederile prezentei hotărâri.
         (2) Ordonatorul de credite va emite acte administrative individuale privind stabilirea salariului lunar cuvenit salariaților din subordine, începând cu data de 01.08.2024, în conformitate cu prevederile prezentei hotărâri.
Art. 3 - Prezenta hotărâre se comunică cu: Instituția prefectului - județul Bihor, Primarul municipiului Marghita , Serviciul buget, contabilitate, resurse umane si salarizare , publicare în monitorul oficial local, dosar special de ședință.
    Iniţiator                                                             Avizat pentru legalitate

Viceprimar                                                                Secretar General 

Zsolt DEMIAN                                                       Cornelia DEMETER

